open-index/open-wikipedia-markdown huggingface dataset:
პომოლოგია

**პომოლოგია**, **ჯიშთმცოდნეობა**, (  — ნაყოფი და ...ლოგია) — აგრონომიული სამეცნიერო დისციპლინა, რომელიც სწავლობს ხეხილოვან და კენკროვან მცენარეთა ჯიშებს ბაღების ჯიშობრივი შედგენილობის, ცალკეული ჯიშის გაუმჯობესებისა და მეხილეობაში მათი რაციონალურად გამოყენებისათვის. 

პომოლოგია ადგენს ძირითადად ჯიშების საწარმოო-ბიოლოგიურ მაჩვენებლებს, მავნე პირობებისადმი (ყინვა, გვალვა, ქარი, მავნებლებ-დაავადებები) გამძლეობას, მოსავლიანობას, ადრეულობას, ნაყოფის ხარისხს და სხვა. 

პომოლოგიის მეშვეობით ხდება ხალხური სელექციით შექმნილი ადგილობრივი ჯიშების გამოვლინება-შესწავლა და მათი სამეურნეო შეფასება, ჯიშების ინტროდუქცია, რაიონული საწარმოო-ბიოლოგიური შესწავლის საფუძველზე ჯიშების დარაიონება, რაც 3 ეტაპად მიმდინარეობს:

**პირველადი ჯიშთშესწავლა* — სამეცნიერო დაწესებულებათა პომოლოგიურ ბაღებში;
**სახელმწიფო ჯიშთგამოცდა* — პირველადი შესწავლით გამოვლინებული პერსპექტიული ჯიშების შემოწმება;
**საწარმოო ჯიშთგამოცდა* — ორი პირველეტაპგავლილი საუკეთესო ჯიშების შემოწმება

## ლიტერატურა 
კატეგორია:აგრონომია
კრეტინგის რაიონი

**კრეტინგის რაიონი** () — რაიონი ლიეტუვაში, კლაიპედის მაზრაში.

## დასახლებული პუნქტები
* 2 ქალაქი – კრეტინგა და სალანტაი; 
* 2 დაბა – დარბენაი და კარტენა; 
* 196 სოფელი. 

მოსახლეობის რაოდენობა (2001):

* კრეტინგა – 21 423 
* სალანტაი – 1 942 
* ვიდმანტაი – 1 880 
* დარბენაი – 1 598 
* კიულუპენაი – 1 348 
* პადვარიაი – 1 254 
* კარტენა – 1 022 
* კრეტინსოდისი – 1 001 
* კურმაიჩიაი – 646 
* გრუშლაუკე – 631 

კატეგორია:ლიეტუვის რაიონები
კუპიშკისის რაიონი

**კუპიშკისის რაიონი** () — მუნიციპალური რაიონი ლიეტუვაში, პანევეჟისის მაზრაში. დამეგობრებულია საქართველოს ლანჩხუთის მუნიციპალიტეტთან

## დასახლებული პუნქტები 
*2 ქალაქი – კუპიშკისი და სუბაჩიუსი;
*7 დაბა – ალიზავა, ანტაშავა, პალევინე, სალამესტისი, სკაპიშკისი, სენასის-სუბაჩიუსი და  შიმონისი;
*400 სოფელი.

მოსახლეობის რაოდენობა (2001):
* კუპიშკისი – 8 451
* სუბაჩიუსი – 1 180
* ნორიუნაი – 1 176
* შეპეტა – 620
* შიმონისი – 505
* სკაპიშკისი – 496
* რუდილიაი – 485
* ალიზავა – 450
* აუკშტუპენაი – 388
* ადომინე – 328

## თვითმმართველობა 
რაიონი მოიცავს 6 სამამასახლისოს:
* ალიზავის ()
* კუპიშკისის () 
* ნორიუნაის () 
* სკაპიშკისის () 
* სუბაჩიუსის () 
* შიმონისის () 

## სქოლიო
კატეგორია:ლიეტუვის რაიონები
ელექტროლიტური დისოციაცია

**ელექტროლიტური დისოციაცია** — წყალში გახსნისას ან გალღობისას ელექტროლიტის იონებად დაშლა. ელექტროლიტური დისოციაციის შედეგად ხსნარში წარმოიქმნება დადებითი და უარყოფითი იონები ეკვივალენტური რაოდენობით. ამიტომ ელექტროლიტის ხსნარი ელექტრონეიტრალურია, წარმოქმნილი იონები ჰიდრატირებულია, ე. ი. თითოეულ იონთან შეერთებულია წყლის ერთი ან რამდენიმე მოლეკულა. 

ელექტროლიტური დისოციაციის პროცესებს, ქიმიური რეაქციების მსგავსად, განტოლებებით გამოსახავენ. მჟავების დისოციაციით მიიღება წყალბად–იონი (კატიონი) და მჟავას ნაშთის იონი (ანიონი):

:HCl = H^+ + Cl^-
:HNO^3 = H^+ + NO_3

აქედან ჩანს, რომ მჟავა ელექტროლიტია, რომლის დისოციაციით წყალბად–იონები და შესატყვისი ანიონები მიიღება. 

## ლიტერატურა
კატეგორია:ქიმიური პროცესები
მაჟეიკიაის რაიონი

**მაჟეიკიაის რაიონი** () — მუნიციპალური რაიონი ლიეტუვაში, ტელშიაის მაზრაში. 

## დასახლებული პუნქტები 
* 3 ქალაქი – მაჟეიკიაი, სედა და ვეკშნიაი;
* 5 დაბა – ლაიჟუვა, ლეცკავა, პიკელიაი, ტირკშლიაი და ჟიდიკიაი;
* 191 სოფელი.

მოსახლეობის რაოდენობა (2001):
* მაჟეიკიაი – 42 675
* ვეკშნიაი – 2 270
* ტირკშლიაი – 1 626
* სედა – 1 309
* კალნენაი – 868
* კრაკიაი – 642
* ბალენოსი – 615
* ჟემალე – 586
* ლაიჟუვა – 560
* პალნოსაი – 555

## თვითმმართველობა 
რაიონი მოიცავს 9 სამამასახლისოს:
* ლაიჟუვას ()
* მაჟეიკიაის () 
* მაჟეიკიაის ()
* რევიჩიაის ()
* სედის ()
* შერკშნენაის ()
* ტირკშლიაის ()
* ვეკშნიაის ()
* ჟიდიკიაის ()

კატეგორია:ლიეტუვის რაიონები
კილიტა

**კილიტა** — სხვადასხვა ლითონისა და ლითონთა შენადნობის თხელი (2-100 მკმ) ფურცლები ან ლენტები. კილიტა სხვადასხვა დანიშნულებისაა. 
*ალუმინის სასურსათო კილიტას იყენებენ საკონდიტრო და თამბაქოს ნაწარმის, ჩაის და სხვათა შესაფუთავად.
*ალუმინის ტექნიკურ კილიტას - კონდენსატორებისათვის ელექტროტექნიკურ მრეწველობაში, თერმო და ჰიდროიზოლაციისათვის და სხვა;
*კალისა და კალა-ტყვიის კალით მიტკეცილ კილიტას - ელექტროტექნიკური მრეწველობისათვის, ხელსაწყოთმშენებლობისათვის და სხვა;
*ტყვიისას - თამბაქოს ნაწარმის შესაფუთავად;
*ნეიხელბერისას - ხელსაწყოთა დეტალებისათვის (მემბრანა და სხვა);
*სპილენძის კილიტას - დინამომანქანების მუსების, გამომყვანი კონტაქტების, ნაბეჭდი სქემებისათვის და მისთანები.

ამზადებენ აგრეთვე კაშირებულ კილიტას (ქაღალდის ლენტზე მიტკეცილი); იყენებენ კაბელის მრეწველობაში.

პოლიგრაფიაში წიგნის გარეკანზე ტვიფრვისას ხმარობენ კალკის ან ცელოფანის ლენტების სახით დამზადებულ კილიტას, რომელიც ცალი მხრიდან შემკვრელთან შერეული ამა თუ იმ პიგმენტის ფენითაა დაფარული. ამავე მიზნისათვის ამზადებენ ბრინჯაოსა და ალუმინის კილიტას.

## ლიტერატურა
კატეგორია:მასალები
მოდერნისტული არქიტექტურა

[მინი|[სიგრამ ბილდინგი, ნიუ-იორკი. აგებულია 1958 წელს. ფუნქციონალისტური ესთეტიკის ერთ-ერთი ყველაზე დახვეწილი ნიმუში და კორპორაციული მოდერნიზმის შედევრი.]]
**მოდერნისტულ არქიტექტურაში** მოიაზრება შენობათა რამდენიმე სტილის ერთობლიობა, რომლებიც რამდენიმე მახასიათებლით ემსგავსება ერთმანეთს, მათ შორის, ძირითადად, ფორმის სიმარტივითა და ორნამენტის არარსებობით. ამ სახის შენობათა პირველი ვარიანტები XX საუკუნის პირველ წლებში გაჩნდა. შემდგომში მოდერნისტული არქიტექტურა მრავალმა გავლენიანმა არქიტექტორმა და არქიტექტურის მასწავლებელმა გაითავისა, თუმცა საუკუნის პირველ ნახევარში ძალიან მცირე რაოდენობით "მოდერნისტული ნაგებობა" აშენდა. მიმდინარეობამ პოპულარობა მოიპოვა მეორე მსოფლიო ომის შემდეგ და დომინანტური არქიტექტურული სტილი გახდა ინსტიტუციონალური და კორპორაციული შენობებისთვის თითქმის სამი ათწლეულის განმავლობაში. ამ მიმდინარეობის ზუსტი მახასიათებლები და წარმოშობა დღემდე დებატების საგანია.

მოდერნისტულ არქიტექტურა დაფუძნებულია მშენებლობის თანამედროვე ტექნოლოგიებზე. აქტიურად გამოიყენება: შუშა, ფოლადი, და რკინაბეტონი. დიზაინში გამოიყენება მინიმალისტური სტილი და უარყოფილია ორნამენტი.  მიიჩნევა, რომ ის 1950-იანებში ჩაანაცვლა პოსტმოდერნისტული არქიტექტურამ. 

## იხილეთ აგრეთვე 
*ფუნქციონალიზმი
*ორგანული არქიტექტურა
*პოსტმოდერნისტული არქიტექტურა
*კრიტიკული რეგიონალიზმი

## ლიტერატურა 
*
*
* 
* 
* Colquhoun, Alan, *Modern Architecture*, Oxford history of art, Oxford University Press, 2002, 
* 
* 
* 

## რესურსები ინტერნეტში 
*Architecture and Modernism
*Brussels50s60s.be, Overview of the architecture of the 1950s and 1960s in Brussels
*A Grand Design: The Toronto City Hall Design Competition  

## სქოლიო 
*
კატეგორია:მოდერნიზმი
კატეგორია:არქიტექტურის ისტორია
კაუნასის რაიონი

**კაუნასის რაიონი** () — რაიონი ლიეტუვაში, კაუნასის მაზრაში.

## დასახლებული პუნქტები
*3 ქალაქი – ეჟერელისი, გარლიავა და ვილკიაი;
*10 დაბა – აკადემია, ბაბტაი, ჩეკიშკე, დომეიკავა, კაჩერგინე, კარმელავა, კულაუტუვა, ლაპესი, ვანჯეგალა და ზაპიშკისი;
*370 სოფელი.

მოსახლერობის რაოდენობა (2001):
*გარლიავა – 13 322
*დომეიკავა – 4 704
*აკადემია – 4 213
*რაუდონდვარისი – 4 092
*ნევერონისი – 3 083
*კარმელავა – 2 886
*ვილკიაი – 2 338
*რინგაუდაი – 2 197
*ეჟერელისი – 2 051
* შლენავა– 1 796
*ბაბტაი - 1 715
*კულაუტუვა - 1 367
* მასტაიჩიაი - 1 339
*ლაპესი - 1 038

## ადმინისტრაციული დაყოფა
რაიონი მოიცავს 23 სამამასახლისოს:
* აკადემიის ()
* ალშენაის ()
* ბაბტაის ()
* ვანჯიოგალოსის  ()
* ვილკიაის  ())
* ვილკიიოისის სასოფლო  ()
* გარლიავას საქალაქო ()
* გარლიავას სასოფლო ()
* დომეიკავას  ()
* ზაპიშკისის ())
* კაჩერგინეს ()
* კარმელავას  ()
* კულაუტუვა  ()
* ლაპესის  ()
* ნევერონისის  ()
* რაუდონდვარისის ()
* რინგაუდაის ()
* როკაის ()
* სამილაის ()
* ტაურაკემეს ()
* უჟლეჯიუს (),
* ჩეკიშკეს ()
* ეჟერელისის ()

## რესურსები ინტერნეტში
* კაუნასის რაიონის თვითმმართველობა 

კატეგორია:ლიეტუვის რაიონები
კლაიპედის რაიონი

**კლაიპედის რაიონი** () — რაიონი ლიეტუვაში, კლაიპედის მაზრაში.

## დასახლებული პუნქტები
*2 ქალაქი – გარგჟდაი და პრეკულე;
*7 დაბა– დოვილაი, ენდრეიავასი, იუდრენაი, კრეტინგალე, პლიკიაი, ვევირჟენაი და ვეჟაიჩიაი;
*303 სოფელი.

მოსახლეობის რაოდენობა (2001):
*გარგჟდაი – 15 212
*ვეჟაიჩიაი – 1 749
*პრეკულე – 1 725
*დოვილაი– 1 231
* კრეტინგალე– 977
* ვევირჟენაი– 964
* ენდრეიავასი– 718
* აგლუოენენაი – 653
* დერცეკლიაი – 641
* დრევერნა – 617

კატეგორია:ლიეტუვის რაიონები
ლიტვის საბჭოთა სოციალისტური რესპუბლიკა

thumb|200 px|ლიტვის სსრ-ის დროშა

thumb|200 px|ლიტვის სსრ-ის გერბი 
**ლიტვის საბჭოთა სოციალისტური რესპუბლიკა**, ***ლიტვის სსრ*** () — თხუთმეტიდან ერთ-ერთი მოკავშირე საბჭოთა სოციალისტური რესპუბლიკა სსრ კავშირის შემადგენლობაში. დედაქალაქი — ქალაქი ვილნიუსი.

შეიქმნა 1940 წლის 14 ივლისს. 1940 წლის 21 ივლისიდან შედის საბჭოთა კავშირში. 1990 წლის 11 მარტს ლიეტუვის რესპუბლიკის უმაღლესმა საბჭომ მიიღო ლიეტუვის დამოუკიდებლობის აღდგენის აქტი, რომელიც ლიტვის სსრ-ს ლიკვიდაციას ნიშნავდა. 1991 წლის 6 სექტემბერს საბჭოთა კავშირმა ლიეტუვას დამოუკიდებლობა მიანიჭა.

განთავსებული იყო საბჭოთა კავშირის ევროპულ ნაწილში, ჩრდილოეთით ესაზღვრებოდა  ლატვიის სსრ-ს, სამხრეთითა და აღმოსავლეთით ბელორუსიის სსრ-ს, სამხრეთ-დასავლეთით რუსეთის კალინინგრადის ოლქსა და პოლონეთს.

ლიეტუვის რესპუბლიკა იყო ერთადერთი კათოლიკური რესპუბლიკა საბჭოთა კავშირის შემადგენლობაში.

კატეგორია:სსრკ-ის რესპუბლიკები
კატეგორია:ლიეტუვის ისტორია
კატეგორია:ლიეტუვა
კატეგორია:სოციალისტური ბანაკი
კატეგორია:ყოფილი სოციალისტური რესპუბლიკები
კატეგორია:ცივი ომის პერიოდის ისტორიული სახელმწიფოები
ელექტროუარყოფითობა

**ელექტროუარყოფითობა** (ერთეული — პაულინგი) — ელემენტის ატომის უნარი, ქიმიური ურთიერთქმედებისას მიიზიდოს სხვა ატომის სავალენტო ელექტრონები. რაც უფრო ახლოსაა ოქტეტთან ელემენტის გარე ენერგეტიკული დონე, მით მეტია მისი მაღალია ელექტროუარყოფითობის დონე. ელექტროუარყოფითობა ასევე დამოკიდებულია სხვა ფაქტორებზეც. როგორც იონიზაციის ენერგიის განსაზღვრისთვის და ატომის ზომის განსაზღვრისთვის აქ ძაან დიდ როლს თამაშობს ბირთვის მუხტი. ამასთანავე უნდა გვახსოვდეს ფარის ეფექტიც, რომელიც ერთ-ერთი განმსაზღვრელი ფაქტორია ელექტოუარყოფითობისა.

ელექტროუარყოფითობის განმსაზღვრელად აიღეს ლითიუმის ელექტროუარყოფითობა, რომელიც 1-ის ტოლად მიიჩნიეს, ხოლო სხვა დანარჩენი ელემენტების ელექტროუარყოფითობა ხდება მასთან შედარების საფუძველზე.

პერიოდული ტენდენცია, რომელზეც მოქმედებს, როგორც ოქტეტის წესი, ასევე ბირთვის მუხტი. ქიმიურ ელემენტთა პერიოდულ სისტემაში ელემენტთა ბირთვები იზრდება მარცხნიდან მარჯვნივ, ასევე სავალენტო ელექტრონების რაოდენობა, შესაბამისად იზრდება ელემენტის ელექტროუარყოფითობა.

ჯგუფური ტენდენცის შესაბამისად, ბირთვის მუხტის ზრდასთან ერთად იზრდება ფარის ეფექტი, რომელიც უფრო დიდი როლს თამშობს ვიდრე ბირთვის მიზიდულობა.

განსაკუთრებული მდგომარეობაა ინერტული აირების შემთხვევაში. ინერტული აირები, რომლებიც დასრულებული გარე ენერგეტიკული დონით ხასიათდებიან, არ ხასიათდებიან ახალი გარე ელექრონების შეძენის სწრაფვისაკენ. ამიტომ ინერტული აირების ელექტროუარყოფითობა ნულის ტოლადაა მიჩნეული. ყველაზე ნაკლებად ელექტროუარყოფითი ელემენტი ელემენთა შორის არის ფთორი.

## ქიმიური ელემენტების ელექტროუარყოფითობა 

კატეგორია:ქიმია
პონი

thumb|პონი
**პონი** () — ტანად პატარა (სიმაღლით 80-140 სმ) ცხენი, რომელიც გამოყვანილია ბრიტანეთის (მათ შორის შეტლენდის, ჰებრიდის, ირლანდიის და სხვა), ისლანდიის, კორსიკის, სიცილიის, გოტლანდის, ჰოკაიდოს (იაპონია) კუნძულებზე. არსებობს დაახლოებით 20-მდე ჯიში. პონს იყენებდნენ წვრილ-გლეხურ მეურნეობაში სხვადასხვა სამუშაოების შესასრულებლად, მაღაროებში. მთის ბილიკებიან გზებზე ტვირთის გადასიდად, ქალაქში პროდუქტების დასატარებლად და სხვა. ამჟამად მათ ძირითადად იყენებენ პარკებსა და ბაღებში ბავშვების გასასეირნებლად. ზოგ ქვეყანაში გამოჰყავთ პონის სპეციალური საჯდომი და შესაბმელი ჯიშები.

## ლიტერატურა
კატეგორია:ცხენის ჯიშები
Field of Crows

***Field of Crows*** (2003) — მუსიკოს და ვოკალისტ  ფიშის მერვე სოლო-ალბომი. იგი გამოიცა ფიშის საკუთარ ლეიბლზე Chocolate Frog Records.

ალბომის გაფორმება ახლოს არის ვინსენტ ვან გოგის ნახატებთან.

## სიმღერების სია
# The Field (დიკი,უოტსონი) – 8:42
# Moving Targets (დიკი,უოტსონი,დუგედი) – 5:46
# The Rookie (დიკი,უოტსონი) – 5:35
# Zoo Class (დიკი,უოტსონი,დუგედი) – 5:23
# The Lost Plot (დიკი,ტარელი) – 5:10
# Old Crow (დიკი,უოტსონი,დუგედი) – 5:20
# Numbers (დიკი,უოტსონი,აშერი) – 5:36
# Exit Wound (დიკი,უოტსონი) – 5:55
# Innocent Party (დიკი,უოტსონი,დუგედი) – 7:37
# Shot The Craw (დიკი,უოტსონი,დუგედი) – 6:00
# Scattering Crows (Still Time) (დიკი,უოტსონი,ტარელი,დუგედი) – 5:05

## რესურსები ინტერნეტში
* 

## სქოლიო 
კატეგორია:ფიშის ალბომები
კატეგორია:2003 წლის ალბომები
კატეგორია:2004 წლის ალბომები
პონტოური მუხა

**პონტოური მუხა** () — მაღალი ბუჩქი ან პატარა ხე (5-7, იშვიათად 10-12 მ სიმაღლისა) წიფლისებრთა ოჯახისა. გავრცელებულია მცირე აზიაში, პონტოს ქედზე და დასავლეთ საქართველოში (აფხაზეთი, სვანეთი, სამეგრელო, გურია და აჭარა). იზრდება ზღვის დონიდან 800 (1200) - 2200 მ სიმაღლეზე, კირქვიან კლდეებსა და თიხნარ ნიადაგებზე. ზოგჯერ ქმნის წმინდა კორომს. ხშირად ქვეტყეში ერევა ცირცელი, მედვედევის არყი, მარადმწვანე ბუჩქები. სინათლის მოყვარულია. ღერო ხშირად გართხმულია. ზამთრის მკაცრი პირობების გადატანა უხდება თოვლის  მძლავრი საფრის ქვეშ. ყინვაგამძლეა, ნორჩი ყლორტები ზრდას ამთავრებს გაზაფხულზე და ყინვამდე ასწრებს გამერქნებას. ნაყოფმსხმოიარობს ცუდად და იშვიათად. რკო ხშირად  დამწიფებას ვერ ასწრებს, ამიტომ აღმოცენების უნარი არ აქვს. მიწაზე გართხმული ტოტები ბევრ ადგილზე ფესვიანდება და ქმნის გაუვალ რაყას. მერქანი მაგარი აქვს. დეკორატიულია.

## იხილეთ აგრეთვე
* საქართველოს ფლორა
* საქართველოს ტყეები

## ლიტერატურა
კატეგორია:წიფლისებრნი
პორტალი (არქიტექტურა)

მინიატიურა|პორტალი
**პორტალი** ( <  — შესასვლელი, ჭიშკარი) — არქიტექტურულად გაფორმებული ღიობი, რომელიც მეტწილად შენობაში შესვლელად არის გამოყენებული. ძვ. ეგვიპტისა და ანტიკური ხანის ხუროთმოძღვრებისათვის დამახასიათებელია ბრტყელი კოჭით გადახურული პორტალი; ძველი მესოპოტამიისათვის — თაღოვანი, ახლო და შუა აღმოსავლეთისათვის — პორტალი-პეშტაკი. XII საუკუნიდან რომანულ, გოთიკურ და ძველ რუსულ არქიტექტურაში გავრცელდა თაღოვანი, ე. წ. პერსპექტიული, პორტალი რენენსანსული და ბაროკოული პორტალები დამუშავებული იყო სვეტებითა და პილასტრებით, რომლებსაც ეყრდნობოდა ანტაბლემენტი ან ფრონტონი.

## ლიტერატურა 
კატეგორია:არქიტექტურული ელემენტები
Songs from the Mirror

***Songs from the Mirror*** (1993) — მუსიკოს და ვოკალისტ  ფიშის მესამე სოლო-ალბომი. მასში შეტანილია ფიშის საყვარელი სიმღერების საკუთარი ვერსიები. მეორე მხრივ, ეს არ არის უბრალოდ საყვარელი სიმღერების კომპილაციური ალბომი, დისკი კარგად გვიჩვენებს, თუ რომელმა მუსიკოსებმა იქონიეს უდიდესი გავლენა ფიშზე. მათ შორის არიან პინკ ფლოიდი, ჯენესისი, დევიდ ბოუი, მუდი ბლუზი და სხვები. ალბომის სათაური გადმოსცემს მოგონებებს იმ პერიოდზე, როდესაც ფიში ცდილობდა თავისი მუსიკალური კერპები განესახიერებინა სარკის წინ. თავდაპირველად ასეთი ალბომის ჩაწერა ფიშს ჯერ კიდევ Marillion-ში ყოფნის დროს სურდა, მაგრამ ჯგუფმა უარი თქვა ამ იდეაზე.

თავდაპირველად ლეიბლმა Polydor არ მოიწონა გარეკანის იდეა, მაგრამ იძულებული გახდა, დათანხმებოდა მუსიკოსს, რადგან მან კონტრაქტით გათვალისწინებული ვალდებულება შეასრულა. თუმცა, 2008 წლისათვის *Songs from the Mirror* ჯერ კიდევ იყო ფიშის უკანასკნელი ალბომი, გამოცემული ასეთ მსხვილ ლეიბლზე.

## ტურნე 
საკონცერტო ტურნე, რომელიც ალბომის გამოცემას მოჰყვა, უფრო ხანგრძლივი გამოდგა, ვიდრე წინა ტურნე, ჩატარებული ალბომის *Internal Exile* მხარდასაჭერად. საკონცერტო გამოსვლები ჩაიწერა დისკისათვის *Sushi* (1994).

## სხვა გამოცემები 
1998 წელს ფიშმა კონტრაქტი დადო ლეიბლთან Roadrunner Records. **Songs from the Mirror** გამოიცა ამ ლეიბლზე განახლებული სახით. „Jeepster“ ამოღებული იქნა სიიდან და ალბომს დაემატა „The Seeker“ (The Who) და „Time and A Word“ Yes.

## სიმღერების სია
# Question – 06:41 (The Moody Blues, ალბომი *A Question of Balance*, 1970)
# Boston Tea Party – 04:22 (Sensational Alex Harvey Band, ალბომი *SAHB Stories*, 1976)
# Fearless – 06:15 (პინკ ფლოიდი, ალბომი *Meddle*, 1971)
# Apeman – 05:57 (The Kinks, ალბომი *Lola versus Powerman and the Moneygoround, Part One*, 1970)
# Hold Your Head Up – 03:47 (Argent, ალბომი *All Together Now*, 1972)
# Solo – 04:46 (სენდი დენი, ალბომი *Like an Old Fashioned Waltz*, 1974)
# I Know What I Like (In Your Wardrobe) – 04:17 (ჯენესისი, ალბომი *Selling England by the Pound*, 1973)
# Jeepster – 04:10 (T-Rex, ალბომი *Electric Warrior*, 1971) არ იქნა შეტანილი მეორე გამოცემაში
# Five Years – 05:19 (დეივიდ ბოუი, ალბომი *The Rise and Fall of Ziggy Stardust and the Spiders from Mars*, 1972)

## რესურსები ინტერნეტში
* ინფორმაცია ფიშის ოფიციალურ საიტზე 
* ფიშის კომენტარები 

## სქოლიო 
კატეგორია:ფიშის ალბომები
კატეგორია:1993 წლის ალბომები
კატეგორია:Polydor Records-ის ალბომები
ნიტრონაერთები

**ნიტრონაერთები**, ორგანული ნაერთები, რომლებიც მოლეკულაში შეიცავენ ნახშირბადის ატომებთან შეკავშირებულ ერთ ან რამდენიმე ნიტროჯგუფს NO_2. განასხვავებენ მონო-, დი-, ტრი- და პოლი ნიტრონაერთებს. ნიტრონაერთები შეიძლება იყოს ალიფატური
(ნიტროპარაფინები და ნიტროოლეფინები), არომატული (ნიტროანილინი, ნიტრობენზოლი, ნიტროტოლუოლი, ნიტრონაფთალინი და სხვ.), ცხიმოვან-არომატული (მაგ., ფენილნიტრომეთანი, ნიტროსტიროლი). არომატული ნიტრონაერთები მოყვითალო სითხეები ან კრისტალური ნივთიერებებია, რომლებიც კარგად იხსნება ორგანულ გამხსნელებში, წყალში კი — ცუდად. მრეწველობაში მათ ღებულობენ არომატული ნაერთების ნიტვრისას. ალიფატურ ნიტრონაერთებს ღებულობენ პარაფინების აზოტმჟავათი ან აზოტის ჟანგეულებით ნიტვრისას. უმარტივესი მონონიტროპარაფინები დამახასიათებელი სუნის მქონე უფერული სითხეებია; ალიფატური ნიტრონაერთები ადვილად კონდენსირდება ალდეჰიდებსა და კეტონებთან ერთად და წარმოქმნის ნიტროსპირტებს, რომელთა დეჰიდრატაციის შედეგად წარმოიქმნება ნიტროოლეფინები. ამ რეაქციებს ფართოდ იყენებენ ლაბორატორიულ პრაქტიკაში. ნიტროპარაფინები კარგი გამხსნელია ორგანულ ნაერთებისა. ზოგიერთ ნიტროოლეფინს აქვს ინსექტიციდური, ფუნგიციდური თვისებები. პოლი-ნიტრონაერთები ძლიერ ფეთქებადი ნივთიერებებია (ტრინიტროტოლუოლი, ნიტროგლიცერინი და სხვ.).

## ლიტერატურა 
კატეგორია:ორგანული ნაერთები
სიუზენ ბოილი

**სიუზენ მარგარეტ ბოილი** (; დ. 1 აპრილი, 1961) — შოტლანდიელი თვითნასწავლი მომღერალი. მან საერთაშორისო აღიარება მოიპოვა 2009 წელს ბრიტანულ სატელევიზიო გადაცემა Britain's Got Talent-ში წარმატების შედეგად. ბოილი ცნობილი გახდა სიმღერით „I Dreamed a Dream“ მიუზიკლ „საბრალონიდან“, რომელიც მან კონკურსის პირველ რაუნდში 2009 წლის 11 აპრილს შეასრულა. სიუზენ ბოილი შოუს ფინალში დამარცხდა მოცეკვავეთა ჯგუფ Diversity-სთან.

## დისკოგრაფია 
;სტუდიური ალბომები
* *I Dreamed a Dream* (2009)
* *The Gift* (2010)
* *Someone to Watch Over Me* (2011)
* *Standing Ovation: The Greatest Songs from the Stage* (2012)
* *Home for Christmas* (2013)
* *Hope* (2014)
* *A Wonderful World* (2016)

## რესურსები ინტერნეტში 
* 
* 
* 

## სქოლიო
კატეგორია:შოტლანდიელი მომღერლები
კატეგორია:დაბადებული 1961
კატეგორია:დაბადებული 1 აპრილი
კატეგორია:ცოცხალი ადამიანები
ლაზდიიაის რაიონი

**ლაზდიიაის რაიონი** () — რაიონი ლიეტუვის სამხრეთ-აღმოსავლეთით ალიტუსის მაზრაში. პოლონეთისა და ბელარუსის საზღვართან.

ლაზდიიაის რაიონის თვითმმართველობის ადმინისტრაციული ცენტრია ქალაქი ლაზდიიაი. რაიონში ასევე მდებარეობს ქალაქი  ვეისეიაი () და დაბები შეშტოკაი () და სეირიაი (). ფართობი 1 309 387 კმ2. რაიონში 150-ზე მეტი ტბაა. მათ უკავიათ  10 738,51 ჰა; უდიდესია  დუსია (, 2 337 ჰა), მეტელისი (, 1 299 ჰა), სეირიისი (, 503 ჰა).

## ადმინისტრაციული დაყოფა 
ლაზდიიაის რაიონის თვითმმართველობა მოიცავს 14 სამამასახლისოს:

* ბუდვეიეჩიოს ()
* ვეისეიაის საქალაქო ()
* ვეისეიაის სასოფლო (, Вейсеяй),
* კაპჩიამესის (), 
* კროსნოსის (), 
* კუჩიუნაის (), 
* ლაზდიიაის (), 
* ლაზდიიაის საქალაქო (), 
* ნორაგელიაის (),  
* სეირიიაის (), 
* ტეიზიიაის (),
* შეშტოკაის (), 
* შლავანტაის (, Авиженай), 
* შვიანტეჟერიოს (),

## რესურსები ინტერნეტში 
* ლაზდიიაის რაიონის თვითმმართველობა

კატეგორია:ლიეტუვის რაიონები
სიმღერა ჰილდებრანდზე

250px|მინიატიურა|ჰილდებრანდზე სიმღერის პირველი ფურცელი
**სიმღერა ჰილდებრანდზე** () — ძველი გერმანული საგმირო ეპოსი. შემონახულია მისი ერთი ფრაგმენტი. მასში მოთხრობილია სამშობლოდან გაძევებული ჰილდებრანდის უკან დაბრუნება 30 წლის შემდეგ და ბრძოლა ჰადუბრანდთან (თავის ვაჟთან), რომელმაც არ დაუჯერა ჰილდებრანდს, რომ მამა იყო მისი. თუ როგორ მთავრდება ეს ბრძოლა არაა შემონახული.

ხელნაწერი აღმოჩენილია ფულდაში და განეკუთვნება IX საუკუნეს. ნაწარმოებში მოთხრობილი ამბები განეკუთვნება ხალხთა დიდი გადასახლების პერიოდს.

## რესურსები ინტერნეტში
* Текст песни и аудиоматериал (на нем.) 
* Манускрипт песни
* Универсальная энциклопедия: статья «Песнь о Хильдебранде»

კატეგორია:გერმანული ლიტერატურა
კატეგორია:ეპიკური რომანები
ჩურჩხელა

|250px|thumb|ჩურჩხელა
**ჩურჩხელა**, *ჯანჯუხა* — ქართული ტკბილეული, ნიგვზის ან თხილის ნატეხები, ამოვლებული თათარაში (ყურძნის წვენისგან დამზადებული ტკბილი ფაფა). საქართველოში ფართოდაა გავრცელებული. განსაკუთრებით გამოიყენება საახალწლო და სხვა სადღესასწაულო დღეებში.

არსებობს ჩურჩხლის მომზადების რამდენიმე წესი. აღმოსავლეთ საქართველოში თათარას ხორბლის ფქვილს ურევენ კონსისტენციის მისაღებად და მასში თოკზე აცმულ ნიგოზს (ან ჩირს) ავლებენ. დასავლეთ საქართველოში სიმინდის ფქვილსა და თხილს იყენებენ, ხოლო თათარას ფელამუშს უწოდებენ.

## ლიტერატურა
* Goldstein, Darra (1999). The Georgian Feast: The Vibrant Culture and Savory Food of the Republic of Georgia. University of California Press. p. 210.
*  Roufs, Timothy G.; Roufs, Kathleen Smyth (2014). Sweet Treats around the World: An Encyclopedia of Food and Culture. ABC-CLIO. p. 140.

## რესურსები ინტერნეტში
* langet.ru

კატეგორია:ქართული ტკბილეული
მოლეტაის რაიონი

**მოლეტის რაიონი** () — რაიონი ჩრდილო-აღმოსავლეთ ლიეტუვაში, უტენის მაზრაში.

## დასახლებული პუნქტები
რაიონშია:
* 1 ქალაქი – მოლეტაი
* 5 დაბა – ალანტა, ბალნინკაი, დუბინგიაი, გედრაიჩიაი, იონიშკისი;
* 928 სოფელი.

მოსახლეობის რაოდენობა (2001):
* მოლეტაი – 7 221
* გედრაიჩიაი– 778
* ნაუიასოდისი – 660
* სუგინჩიაი – 494
* ბალნინკაი – 470
* ალანტა – 464
* ტოლეიაი – 444
* ვიდენიშკიაი – 415
* იონიშკისი – 325
* ინტურკე – 324

## თვითმმართველობა
რაიონი მოიცავს 11 სამამასახლისოს:
* ალანტის (; Аланта) 
* ბალნინკაის (; Балнинкай) 
* ჩიულენის(; Толейай)
* დუბინგიაის (; Дубингяй)
* გედრაიჩიაის(; Гедрайчяй)
* ინტურკის (; Интурке) 
* იონიშკისის(; Ионишкис) 
* ლუოკესის(; Молетай) 
* მინდუნაის (; Миндунай)
* სუგინჩიაის(; Сугинчяй)
* ვიდენიშკიაის(; Виденишкяй)

კატეგორია:ლიეტუვის რაიონები
Early Stages

***Early Stages (Official Bootleg Box Set 1982-1987)*** — ბრიტანული ნეო-პროგრესული როკ-ჯგუფ Marillion-ის საკონცერტო ალბომების კრებული, გამოცემული 2008 წელს. იგი მთლიანად ეძღვნება ჯგუფში ფიშის ლიდერობის პერიოდს.

ჩანაწერები შესრულდა BBC-ს მიერ და წარმოადგენს უნიკალური საკონცერტო გამოსვლების კოლექციას. კრებულს თან ახლავს მხატვარ მარკ უილკინსონის ორიგინალური გრაფიკა, რომლითაც მან სახელი გაუთქვა Marillion-ის პირველ ალბომებს.

კრებული გამოიცა როგორც კომპაქტ-დისკებზე, ასევე ჩამოსატვირთი ფაილების სახით.

## სიმღერების სია
### გლაზგო, 13 სექტემბერი, 1982 
### კლუბი Marquee, ნაწილი 1, 30 დეკემბერი, 1982 
### კლუბი Marquee, ნაწილი 2, 30 დეკემბერი, 1982 
### რედინგის ფესტივალი, 27 აგვისტო, 1983 
### ჰამერსმითი, 14 დეკემბერი, 1984 
### უემბლის სტადიონი, 5 ნოემბერი, 1987 
## რესურსები ინტერნეტში
* ინფორმაცია ალბომზე ჯგუფის ოფიციალური საიტიდან 

## სქოლიო 
კატეგორია:Marillion-ის კომპილაციური ალბომები
კატეგორია:2008 წლის კომპილაციური ალბომები
კატეგორია:Marillion-ის საკონცერტო ალბომები
კატეგორია:2008 წლის საკონცერტო ალბომები
კატეგორია:EMI Records-ის საკონცერტო ალბომები
კატეგორია:EMI Records-ის კომპილაციური ალბომები
სპექტროჰელიოსკოპი

**სპექტროჰელიოსკოპი** — სპექტრული ასტრონომიული ხელსაწყო; იყენებენ მონოქრომატულ სხივებში მზეზე დასაკვირვებლად; სპექტროსკოპ-მონოქრომატორი, რომლის შესასვლელი ჭვრიტის სიბრტყეზე სარკე ან გრძელფოკუსიანი ობიექტივი აგეგმილებს მზის გამოსახულებას, თვით ჭვრიტე ამოკვეთს ამ გამოსახულების ნაწილს, გამოსაკვლევი ჭვრიტე კი გამოყოფს რომელიმე სპექტრულ ხაზს. ჭვრიტეების სწრაფი სინქრონული რხევითი მოძრაობისას ჩანს ამ ხაზში გამომსხივებელი მზის აქტიური წარმონაქმნები: ბოჭკოები, ფლოკულები, პროტუბერანცები და სხვა. სპექტროჰელიოსკოპის აგება პირველად სცადეს 1891 წლს ა. დელანდრმა და ჯ. ჰეილმა.

კატეგორია:ასტრონომია
ევროვიზიის სიმღერის კონკურსის გამარჯვებულები

**ევროვიზიის სიმღერის კონკურსის** ჩატარების განმავლობაში, 1956 წლიდან შეჯიბრის გამარჯვებულები ხდებოდნენ მონაწილეები 23 ქვეყნიდან. 1969 წელს გამარჯვებული გახდა 4 ქვეყანა.

## გამარჯვებულთა სია 
## გამარჯვების რაოდენობა ქვეყნების მიხედვით 
thumb|ევროვიზიის გამარჯვებულები|350px|right
{| class="wikitable" width=100 %
|-
!მონაწილე ქვეყანა
!გამარჯვება
!კონკურსები
|-
|
|7
|1970, 1980, 1987, 1992, 1993, 1994, 1996
|-
|
|rowspan="3"|5
|1958, 1960, 1962, 1969, 1977
|-
|
|1961, 1965, 1972, 1973, 1983
|-
|
|1967, 1969, 1976, 1981, 1997
|-
|
|rowspan="2"|4
|1974, 1984, 1991, 1999
|-
|
|1957, 1959, 1969, 1975
|-
|
|rowspan="2"|3
|1978, 1979, 1998
|-
|
|1985, 1995, 2009
|-
|
|rowspan="4"|2
|1963, 2000
|-
|
|1964, 1990
|-
|
|1956, 1988
|-
|
|1968, 1969
|-
|
|rowspan="14"|1
|1966
|-
|
|1971
|-
|
|1982
|-
|
|1986
|-
|
|1989
|-
|
|2001
|-
|
|2002
|-
|
|2003
|-
|
|2004
|-
|
|2005
|-
|
|2006
|-
|
|2007
|-
|
|2008
|-
| აზერბაიჯანი
|2011
|-

## რესურსები ინტერნეტში 
* http://www.esctoday.com
* http://www.eurovision.tv

კატეგორია:ევროვიზიის სიმღერის კონკურსი
*
სტეფანე ბატორი

მინი|სტეფანე ბატორი და ანა იაგელონი.
**სტეფანე ბატორი** (, , , რუმ. Ştefan Báthory, ) (27 სექტემბერი 1533 – 12 დეკემბერი 1586)  — უნგრელი დიდებული, ტრანსილვანიის თავადი (1571-1581), პოლონეთის მეფე (1776-1586) და ლიტვის დიდი მთავარი (1776-1586) ანა იაგელონთან ერთად. ის იყო ბატორის საგვარეულოს სომლიოს შტოს წარმომადგენელი. ბევრი ისტორიკოსი მიიჩნევს მას, როგორც პოლონეთის არჩეულ მეფეთაგან ყველაზე სახელოვან მმართველს.

## იხილეთ აგრეთვე 
*რუსეთ-ლიტვის ომი

## ლიტერატურა 
* 

## რესურსები ინტერნეტში 
*  Stephen Báthory's *szkofia* in the National Museum in Kraków http://www.muzeum.krakow.pl/Dzial-XIV-Galeria.362.0.html?&L=0&no_cache=1&tx_devablegallery_pi1 .

კატეგორია:ლიტვის დიდი მთავრები
კატეგორია:პოლონეთის მეფეები
ანა იაგელონი

**ანა იაგელონი**(, ;  1523–1596) იყო პოლონეთის არჩეული მეფე და ლიტვის დიდი მთავარი, სტეფანე ბატორის მეუღლე. ანა იყო იაგელონთა დინასტიის უკანასკნელი წარმომადგენელი პოლონეთის სამეფო ტახტზე. მას პოლონეთის ტახტი მემკვიდრეობით ერგო თავისი ძმის სიგიზმუნდ II ავგუსტისგან. ანა იაგელონი გახდა რეჩ პოსპოლიტას დედოფალი და აგრეთვე იყო იერუსალიმის სამეფოს ტახტის მემკვიდრე.

## ბიოგრაფია 
ანა ჯერ კიდევ გაუთხოვარი იყო, როცა თავისი ძმა სიგიზმუნდი გარდაიცვალა. უმეფოდ დარჩენილ პოლონეთს მეფე უნდა აერჩია. კანდიდატთა შორის ანამ მნიშვნელოვანი მონაწილეობა მიიღო ანრი ვალუას პოლონეთის მეფედ არჩევაში. პირადად იგი ცდილობდა დაერწმუნებინა პოლონეთის სეიმი, რომ ანრი ვალუა შესაფერისი კანდიდატურა იყო პოლონეთის ტახტისტვის.ასეც მოხდა, 1573 წელს ანრი პოლონეთის მეფედ აირჩიეს. თუმცა რამდენიმე თვეში შემდეგ ანრი საფრანდეთში გაიპარა და პოლონეთი ისევ უმეფოდ დარჩა. ისევ მოეწყო მეფის არჩევნები  1574 წელს. ამჯერად პოლონეთის მეფე გახდა ანა იაგელონი.  1575 წლის 13 დეკემბერს იგი აირჩიეს პოლონეთის მეფედ, შესაბამისად მიიღო ლიტვის დიდი მთავრის ტიტული. 1576 წელს ცოლად მისთხოვდა სტეფანე ბატორს, უნგრელ დიდებულსა და ტრანსილვანიის თავადს, რომელიც პოლონეთის თანამმართველი გახდა ანა იაგელონთან ერთად. 
[thumb|left|200px|ანას მეფედ კურთხევის ცერემონიალი [სიგიზმუნდის სამლოცველოს დეტალი, 1576]]
ანამ  თავის ქმარზე მეტ ხანს იცოცხლა და უშვილოდ დაიღუპა. მის მემკვიდრედ ცხადდებოდა თავისი უმცროსი დის ერთადერთი შვილი კატერინა პოლონელი, შვედეთის დედოფალი- სიგიზმუნდის ( სიგიზმუნდ III ვაზა ) მეუღლე. ანა დაეხმარა სიგიზმუნდს გამხდარიყო რეჩ პოსპოლიტას მეფე, მის სიცოცხლეშივე. თავად ანა დასახლდა ცხოვრობდა თავის სამფლობელოში, სადაც დაიბადა და თავისი ცხოვრების დიდი ნაწილი გაატარა.

ვარშავა, სანამ იგი გახდებოდა პოლონეთის დედაქალაქი, იყო ანას რეზიდენცია. სწორედ მან შეამკო და გაამშვენიერა ქალაქი, მის დროს აშენდა მრავალი იმ შენობათაგან, რომლებიც დღესაც ამშვენებს პოლონეთის დედაქალაქს. აგრეთვე  მისი მოწადინებით შექმნა მრავალი ცნობილი საფლავის ქვა ვაველის კათედრალში, მათ შორის თავისი ძმის სიგიზმუნდ II ავგუსტის, და საკუთრივ მისი მონუმენტი სიგიზმუნდის სამლოცველოში (ორივე 1574–1575 წლებში, არქიტექტორი-სანტი გიჩი)

## სამეფო ტიტული 
* ლათინურად : "Anna Dei gratia Infans Regni Poloniae."
* ქართული თარგმანი : "ანა, უფლის კურთხევით პოლონეთის დედოფალი".

## ლიტერატურა 
* Letkiewicz, Ewa (2006). Klejnoty w Polsce: Czasy ostatnich Jagiellonów i Wazów (in Polish). Wydawnictwo Uniwersytetu Marii Curie-Skłodowskiej. ISBN 83-227-2599-X.
* Stone, Daniel (2001). The Polish-Lithuanian state, 1386–1795. A History of East Central Europe. Seattle: University of Washington Press. ISBN 0-295-98093-1.

კატეგორია:ლიტვის დიდი მთავრები
კატეგორია:პოლონეთის მეფეები
კატეგორია:იაგელონები
კასანდრა ნოვა

**კასანდრა ნოვა**  — იქს-ადამიანების გამოგონილი მტერი Marvel Comics-ის მსოფლიოდან. შექმნილია მწერალი გრანტ მორისონისა და მხატვარი ფრანკ ქიტელის მიერ. პირველად გამოჩნდა *ახალი იქს-ადამიანების* 114-ე ნომერში (2001 წლის ივლისი). კასანდრა ნოვა ’მუმუდრაია’, უსხეული პარაზიტი ასტრალური სამყაროდან. მუმუდრაი ცოცხალი ემოციური ენერგიის სახით არსებობს. კასანდრა ნოვამ სიცოცხლე ჩარლზ იქსევიერთან ერთად დაიწყო. საკუთარი სხეულის შესაქმნელად მან ჯერ კიდევ არ დაბადებული ქსავიეს დეენემი გამოიყენა, ამგვარად გახდა მისი ’და’, ტყუპის ცალი. პროფესორი ტელეპათიური ძალების ფართო სპექტს ფლობს, სწორედ ამიტომ, კასანდრამაც შეიძინა გონებრივი შესაძლებლობები, აგრეთვე საშვილოსნოდან გასვლისა და სხეულის შექმნის უნარი.

კასანდრა ნოვა ქსავიეს იდეოლოგიური ბნელი აჩრდილია, რომელსაც ნგრევისა და გენოციდისაკენ აქვს მიდრეკილება. სწორედ ნოვამ უბრძანა მცველების არმიას გენოშას 16 მილიონამდე მუტანტის განადგურება. 2009 წელს, კასანდრა ნოვამ IGN-ის კომიქსების ყველა დროის 100 საუკეთესო ბოროტმოქმედს შორის 50-ე ადგილი დაიკავა.

## რესურსები ინტერნეტში
*

კატეგორია:2001 წლის კომიქსების პერსონაჟები
კატეგორია:Marvel Comics-ის ბოროტმოქმედები
კატეგორია:Marvel Comics-ის ტელეპათები
ჯვარისა (ამბროლაურის მუნიციპალიტეტი)

**ჯვარისა** (ყოფ. შრომა) — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ბუგეულის თემი), მდებარეობს რაჭის ქედის ჩრდილოეთ კალთაზე. ზღვის დონიდან 800 მეტრი, ამბროლაურიდან 9 კილომეტრი.

წერილობით წყაროებში ჯვარისა პირველად იხსენიება 1071–1080 წლების „ნიკორწმინდის დაწერილში“ როგორც „ზნაკუას ჯუარისა“ (გასარჩევად მეორე ამავე სახელწოდების სოფლისგან, რომელიც „ოკრიბას ჯუარისას“ სახელითაა მოხსენიებული იმავე დოკუმენტში).

## დემოგრაფია
2014 წლის აღწერის მონაცემებით სოფელში ცხოვრობს 138 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
შხივანა

**შხივანა** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ველევის თემი), მდებარეობს რაჭის ქედის ჩრდილოეთ კალთაზე. მდინარე ველეულის (რიონის აუზი) ზემოთში. ზღვის დონიდან 1240 მეტრი, ამბროლაურიდან 18 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
ცახი

**ცახი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, თემის ცენტრი (სოფლები: ცახი, გოგოლეთი, ზედა ღვარდია, ქვედა ღვარდია). მდებარეობს მდინარე შარეულის (რიონის მარცხენა შენაკადი) ხეობაში. ზღვის დონიდან 840 მეტრი, ამბროლაურიდან 29 კილომეტრი. სოფელი ისტორიულ წყაროებში პირველად მოიხსენიება XVIII საუკუნეში. აქვეა ცახის მღვიმე.

## დემოგრაფია
2014 წლის აღწერის მონაცემებით სოფელში ცხოვრობს 64 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
ესპანეთის ჰიმნი

(„სამეფო მარში“) — ეპანეთის სამეფოს ოფიციალური ჰიმნი. 1770 წელს მეფე კარლოს III-ემ გამოაცხადა  ესპანეთის ოფიციალურ სიმღერად. იქიდან გამომდინარე, რომ მას უკრავდნენ ძირითადად სამეფო ოჯახის გამოჩენისას, მას მალე ახალი სახელი - სამეფო მარში შეარქვეს.ესპანეთის მეორე რესპუბლიკის(1931&ndash;1939) დროს -მ შეცვალა სამეფო მარში. ესპანეთის სამოქალაქო ომის შემდეგ დიქტატორმა ფრანკომ აღადგინა ესპანეთის ჰიმნი ძველი სახელით. ესპანეთის ჰიმნი მსოფლიოში უძველესია, უცნობია როგორც მისი კომპოზიტორის სახელი, ასევე მისი ავტორის. 

## რესურსები ინტერნეტში 
* The National Anthem (Prime Minister's Office site)
* 2008 Spanish National Anthem Lyrics in English  და in Spanish 
* MIDI File
* MP3 version by Band of Regimento Inmemorial del Rey N°1 

კატეგორია:ეროვნული ჰიმნები
შუა კრიხი

**შუა კრიხი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (იწის თემი), მდებარეობს რაჭის ქედის ჩრდილოეთ კალთაზე, მდინარე კრიხულის (რიონის მარცხენა შენაკადი) ხეობაში. ზღვის დონიდან 720 მეტრი, ამბროლაურიდან 3,5 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 10 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
დიმიტრი გურიელის სასახლე

**დიმიტრი გურიელის სასახლე** — ხუროთმოძღვრების ძეგლი ოზურგეთში. ააშენა 1873 წელს თავადმა დიმიტრი გურიელმა  

## ისტორია
დიმიტრი გურიელი (1822-1882) იყო გენერალ-მაიორი, ქაიხოსრო გურიელის შვილი. მონაწილეობდა ყირიმის ომში და რუსეთ-ოსმალეთის 1877-78 წლების ომში. იყო ლეიბ გვარდიის ულანთა პოლკის მეთაური 1871 წლიდან. იმპერატორის ამალის განსაკუთრებული დავალების შემსრულებელი 1876 წლიდან. 1862 წელს 28 ოქტომბრიდან 1 ნოემბრამდე პრუსიის სამეფოს პრინცი ალბერტ ჰოჰენცოლერნი მოგზაურობდა კავკასიაში. 1865 წელს მან ბერლინში გამოსცა წიგნი, სადაც მოთხრობილია სტუმრობა დიმიტრი გურიელთან.

1873 წელს ოზურგეთში დიმიტრი გურიელმა ააშენა სასახლე თურქულ-აზიურ სტილში. სადაც იღებდა უცხოელ სტუმრებს. შენობას იხსენიებს სერგეი მესხი, რომელმაც ის ნახა რუსეთ-ოსმალეთის ომის დროს. 1882 წელს დიმიტრი გურიელის სასახლეში გაიმართა შეხვედრა საქართველოს მთავარმართებელ ალექსანდრე დონდუკოვ-კორსაკოვსა და ოზურგეთის საზოგადოებას შორის. 

1917-1928 წლებში სასახლეში მოქმედებდა ოზურგეთის საქალაქო სასწავლებელი. შემდეგ შენობაში განთავსებული იყო სტომატოლოგიური კლინიკა. 1971-1991 წლებში შენობაში განლაგებული იყო მახარაძის მხარეთმცოდნეობის მუზეუმი. მას შემდეგ, რაც მხარეთმცოდნეობის მუზეუმი შეუერთდა სამხედრო დიდების მუზეუმს და მის შენობაში გადავიდა, სასახლის შენობაში გაიხსნა სამლოცველო, შემდგომში კი - ეკლესია, რომელიც მოქმედებდა 2008 წლამდე, ქალაქის ცენტრში საკათედრო ტაძრის აშენებამდე. 2008 წელს შენობა გარემონტდა. ამჟამად აქ არის შემოქმედის ეპისკოპოსის რეზიდენცია. ნაგებობას ფასადურად შენარჩუნებული აქვს ორიგინალური სახე, თუმცა უკანა მხარეს გაკეთებულია მიშენება.

სასახლის გვერდით შემორჩენილია დამხმარე ნაგებობა, რომელიც სარდაფად, დილეგად და საჯინიბოდ გამოიყენებოდა. შენობა ნაგებობა ორსართულიანია. ქვედა სართული ქვისაა. ზედა - ხის სართული აღმოსავლეთის მხრიდან აივნითაა გახსნილი. ფასადურად სრულად აქვს შემორჩენილი თავდაპირველი სახე, ინტერიერში შენარჩეუნებულია ავთენტური ელემენტები - ძველი კარები, იატაკი და ჭერი.

## ლიტერატურა
**ქველი ჩხატარაიშვილი* „გურია უცხოელის თვალით“ — 1986 

## რესურსები ინტერნეტში
*
*

## სქოლიო
კატეგორია:გურიის მხარის არქიტექტურული ძეგლები
კატეგორია:საქართველოს სასახლეები
კატეგორია:ოზურგეთი
ხიმში

**ხიმში** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ხიდიკრის თემი), მდებარეობს მდინარე რიონის მარცხენა მხარეს. ზღვის დონიდან 700 მეტრი, ამბროლაურიდან 3 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 178 ადამიანი.

## ისტორია
სავარაუდოდ სოფლის ტერიტორია XI საუკუნეში იყო დასახლებული. აქაურ გოგირდოვან წყაროებს შუა საუკუნეებიდანვე იყენებდნენ სამკურნალოდ. შემონახულია XI საუკუნის წმინდა გიორგი (თეთრი გიორგის) დარბაზული ეკლესია, ინტერიერში ამავე ხანის მოხატულობის ფრაგმენტები და ლაპიდარული წარწერებია; მაღლობზე, კლდისუბანში გვიანდელი შუა საუკუნეების „წულუკიძის კოშკის“ ნანგრევებია.

მდინარე რიონის ხეობაში კლდეებს შორის შუა საუკუნეების ხიდიკრის ციხესიმაგრეა; იგი აღმოსავლეთის მხრიდან იცავდა რაჭის ერისთავთა რეზიდენცია ბარაკონს.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
შუა სხვავა

**შუა სხვავა** — ყოფილი სოფელი საქართველოში, ამბროლაურის მუნიციპალიტეტის სხვავის ადმინისტრაციულ ერთეულში (რაჭა-ლეჩხუმისა და ქვემო სვანეთის მხარე). 2014 წლიდან ზემო სხვავასთან გაერთიანებულია სოფელ სხვავას სახელით.

მდებარეობს რაჭის ქედის ჩრდილოეთ კალთაზე, მდინარე კრიხულის (რიონის მარცხენა შენაკადი) ზემოწელში, ზღვის დონიდან 1000 მ-ზე, ამბროლაურიდან 9 კმ-ში. შუა სხვავას სასაფლაოზე დგას XIX საუკუნის II ნახევრის ჯვარ-გუმბათოვანი „ძელიცხოვლის“ ეკლესიის ნანგრევები (დაინგრა 1991 წლის მიწისძვრის დროს). სოფლის განაპირას, მაღალი კლდის თხემზე შემორჩენილია XI საუკუნის „კვარას ციხის“ ნანგრევები. 
## დემოგრაფია
2014 წლის აღწერის მონაცემებით სოფელში ცხოვრობს 73 ადამიანი.

## იხილეთ აგრეთვე
*სხვავის საყინულე

## ლიტერატურა
## სქოლიო
კატეგორია:ამბროლაურის მუნიციპალიტეტის ისტორიული სოფლები
ლიხეთი

**ლიხეთი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, თემის ცენტრი (სოფლები: აბარი, ურავი). მდინარე ლუხუნის (რიონის მარჯვენა შენაკადი) მარჯვენა ნაპირზე. ზღვის დონიდან 820 მეტრი, ამბროლაურიდან 16 კილომეტრი.

## ისტორია
სოფლის ტერიტორიაზე აღმოჩენილია ძვ. წ. V-IV საუკუნეების სამარხი. მიკვლეულია აგრეთვე ფეოდალური ხანის მადნის სადნობი ღუმელი. ლიხეთის მახლობლად შემორჩენილია მეჭვრეთის სამონასტრო კომპლექსის (VIII-IX სს) ნანგრევები. ისტორიულ წყაროებში პირველად იხსენიება XVIII საუკუნეში.

## დემოგრაფია
2014 წლის აღწერის მონაცემებით სოფელში ცხოვრობს 295 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
ფუტიეთი

**ფუტიეთი** — სოფელი საქართველოში, ამბროლაურის მუნიციპალიტეტის სხვავის ადმინისტრაციულ ერთეულში (რაჭა-ლეჩხუმისა და ქვემო სვანეთის მხარე).

ფუტიეთი ამბროლაურის მუნიციპალიტეტის ყველაზე მაღალი სოფელია. მდებარეობს რაჭის ქედის ჩრდილოეთ კალთაზე, მდინარე კრიხულის (რიონის მარცხენა შენაკადი) ზემოწელში (კრიხულის ძირითადი მდგენელის მდ. ჭალის სათავეებთან), ზღვის დონიდან 1250 მ-ზე, ამბროლაურიდან 15 კმ-ში.

## ისტორია 
წერილობით წყაროებში სოფელი პირველად იხსენიება 1578 წლის საბუთში „დავთარი ქუთათისის საყდრის გამოსავალი ბეგრისა“ ფუტეთის სახელით, ხოლო 1731 წელს დაწერილ ამგვარსავე შეწირულობის წიგნში — ფუტიეთის ფორმით. XVIII საუკუნის შუა წლებისთვის სოფელი რაჭის ერისთავთა ხელში იყო. იმერეთის მეფე სოლომონ I-ის მიერ ქუთაისის საეპისკოპოსო კათედრის აღდგენის შემდეგ (1759) სოფელი კვლავ საქუთათლო გახდა.

ფუტიეთში იდგა 1876-1878 წლებში ეპისკოპოს გაბრიელის თაოსნობით ბერძენი ოსტატის გიორგი ილიანოვის მიერ აგებული ღვთისმშობლის ქვითკირის ეკლესია, რომელიც დაინგრა რაჭის 1991 წლის მიწისძვრის დროს. სოფლის მახლობლად არის ძველი ნამონასტრალი.

## დემოგრაფია
2014 წლის აღწერის მონაცემებით სოფელში ცხოვრობს 18 ადამიანი.

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
ქედისუბანი

**ქედისუბანი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ბუგეულის თემი), მდებარეობს რაჭის ქედის ჩრდილოეთ კალთაზე. ზღვის დონიდან 900 მეტრი, ამბროლაურიდან 10 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 57 ადამიანი.

## ლიტერატურა
*

## სქოლიო
კატეგორია:ამბროლაურის მუნიციპალიტეტის სოფლები
ქვემო ჟოშხა

**ქვემო ჟოშხა** — სოფელი საქართველოში, ამბროლაურის მუნიციპალიტეტის ჭრებალოს ადმინისტრაციულ ერთეულში (რაჭა-ლეჩხუმისა და ქვემო სვანეთის მხარე). 

მდებარეობს მდინარე ასკისწყლის (რიონის მარჯვენა შენაკადი) ხეობაში, ზღვის დონიდან 600 მ-ზე, ამბროლაურიდან 23 კმ-ში. სოფელში შემორჩენილია გვიანი შუა საუკუნეების ჯვარცმის დარბაზული ეკლესიის (მთლიანად დაინგრა 1991 წლის მიწისძვრის დროს) და იმავე პერიოდის ციხის ნანგრევები. 

## დემოგრაფია
2014 წლის აღწერის მონაცემებით სოფელში ცხოვრობს 129 ადამიანი.

## იხილეთ აგრეთვე
* ჟოშხა
## ლიტერატურა
* ბოჭორიძე გ., რაჭის ისტორიული ძეგლები. ქვედა ჟოშხა, «საქართველოს მუზეუმის მოამბე», ტ. VII, ტფ., 1933. — გვ. 203–204.
* ბოჭორიძე გ., რაჭა-ლეჩხუმის ისტორიული ძეგლები და სიძველეები, თბ., 1994. — გვ. 123–124.
## სქოლიო
კატეგორია:ამბროლაურის მუნიციპალიტეტის სოფლები
ქვიშარი

**ქვიშარი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში (ჭყვიშის თემი), მდებარეობს მდინარე რიონის მარჯვენა მხარეს. ზღვის დონიდან 550 მეტრი, ამბროლაურიდან 25 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 125 ადამიანი.

## სქოლიო
კატეგორია:ამბროლაურის მუნიციპალიტეტის სოფლები
ღადიში

**ღადიში** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, თემის ცენტრი (სოფლები: ბაჯი, პატარა ონი, ტბეთი, ქვედა შავრა). მდებარეობს რაჭის ქედის ჩრდილოეთ კალთაზე, მდინარე რიონის მარცხენა მხარეს. ზღვის დონიდან 800 მეტრი, ამბროლაურიდან 24 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 58 ადამიანი.

## იხილეთ აგრეთვე
*ღადიშის მონასტერი

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
ხარა-ნური

**ხარა-ნური** — გამდინარე ტბა მონღოლეთის დასავლეთ ნაწილში, დიდი ტბების ქვაბულში, მდებარეობს 1132 მეტრ სიმაღლეზე. ფართობი 530 კმ². სიღრმე 7 მეტრამდე. ფშანით შეერთებულია ხარა-უს-ნურისა და დურგენ-ნურის ტბებთან, ნაკადით მდინარე ძაბხანთან. ნაპირები დაბალია, გაუდაბნოებული. მდიდარია თევზით. მონღოლეთში ამ სახელწოდების რამდენიმე ტბაა.

## ლიტერატურა
კატეგორია:მონღოლეთის ტბები
კატეგორია:ტბები ანბანის მიხედვით
ხარა-უს-ნური

**ხარა-უს-ნური** — ტბა მონღოლეთის დასავლეთ ნაწილში, დიდი ტბების ქვაბულში. მდებარეობს 1157 მეტრ სიმაღლეზე. ფართობი 1486 კმ². სიღრმე 4,5 მეტრამდე. კუნძულ აკ-ბაშით გაყოფილია ორ წყალსატევად. ტბაში ჩადის მდინარე კობდო. ფშანით შეერთებულია ხარა-ნურის ტბასთან. ნაპირები დაბალია, ადგილ-ადგილ დაჭაობებული. ზამთრობით იყინება. მდიდარია თევზით. ბევრია წყლის ფრინველი.

## ლიტერატურა
## იხილეთ აგრეთვე 
* მსოფლიოს უდიდესი ტბების სია

კატეგორია:მონღოლეთის ტბები
კატეგორია:ტბები ანბანის მიხედვით
ევროვიზიის სიმღერის კონკურსი 2005

**ევროვიზიის სიმღერის კონკურსი 2005** იყო 50–ე ევროვიზიის სიმღერის კონკურსი. კონკურსის ფინალი ჩატარდა 21 მაისს 2005 წელს ქ. კიევში (უკრაინა). პირველი ადგილი კონკურსზე დაიკავა საბერძნეთის წარმომადგენლმა ელენა პაპარიზუმ სიმღერით My number one. მე–2 აზდგილი დაიკავა კიარამ მალტიდან სიმღერით «*Angel*», მე–3 ადგილი კი რუმინელმა მომღერალმა  ანგელოზი ლუმინიტა სიმღერით «*Let Me Try*». კონკურსის თემა იყო «Awakening», რაც „გამოღვიძებას ნიშნავს“, ასევე იყო აღნიშნული ივანე კუპალას ისტორიაც.

## მონაწილეები 
### ფინალი 
## რესურსები ინტერნეტში 
*
* http://eurovision.kyivstar.net 
* http://eurovision.ukrinform.com 
* http://www.esctoday.com
* http://www.eurovision.tv

კატეგორია:ევროვიზიის სიმღერის კონკურსები წლების მიხედვით
პაკრუოის რაიონი

**პაკრუოის რაიონი** () — რაიონი ჩრდილო-დასავლეთ ლიეტუვაში, შიაულიაის მაზრაში.  

## დასახლებული პუნქტები 
* 2 ქალაქი – ლინკუვა და პაკრუოისი;
* 5 დაბა – კლოვაინიაი, ლიგუმაი, პაშვიტინისი, როზალიმასი და ჟეიმიალისი;
* 374 სოფელი.

მოსახლეობის რაოდენობა (2001):
* პაკრუოისი – 6 057
* ლინკუვა – 1 797
* ჟეიმიალისი – 1 216
* კლოვაინიაი – 980
* როზალიმასი  – 928
* ლიგუმაი – 664
* პაკრუოისი (სოფელი) – 576
* იოვარაი– 563
* ლინკავიჩიაი – 517
* პეტრაშიუნაი – 475

## თვითმმართველობა 
რაიონი მოიცავს 8 სამამასახლისოს: 
* გუოსტაგალისის () 
* კლოვაინიაის ()  
* ლიგუმაის () 
* ლინკუვას () 
* პაკრუოისის () 
* პაშვიტინისის ()
* როზალიმასის () 
* ჟეიმიალისის () 

კატეგორია:ლიეტუვის რაიონები
პანევეჟისის რაიონი

**პანევეჟისის რაიონი** () — მუნიციპალური გაერთიანება ლიეტუვაში. პანევეჟისის მაზრაში.  

## დასახლებული პუნქტები 
*1 ქალაქი – რამიგალა;
*8 დაბა – გელეჟიაი, კრეკენავა, მეჟიშკიაი, ნაუიამესტისი , რაგუვა, სმილგიაი, შილაი, ვადოკლიაი;
*752 სოფელი.

მოსახლეობის რაოდენობა (2001):
* დემბავა – 2 397
* კრეკენავა – 2 003
* რამიგალა – 1 733
* ველჟისი– 1 417
* პინიავა – 1 158
* პაჟაგენიაი – 962
* იოტაინიაი – 885
* ნაუიამესტისი – 832
* ლიუდინე– 762
* ვაივადაი– 752

## თვითმმართველობა 
რაიონი მოიცავს 11 სამამასახლისოს:
* კარსაკიშკისის ()
* კრიაკიანავას () 
* მეჟიშკიაის () 
* ნაუიამესტისის () 
* პანევეჟისის () 
* რაგუვას () 
* რამიგალას () 
* სმიგლიაის () 
* უპიტის () 
* ვადოკლიაის () 
* ველჟის ()  

კატეგორია:ლიეტუვის რაიონები
მუცლის ცეკვა

მინი|200პქ
**მუცლის ცეკვა** (, *ბელიდენსი*) — აღმოსავლური საცეკვაო ტექნიკის დასავლური სახელწოდება. არაბულად ცნობილია, როგორც *Raqs Sharqi*, თურქულად — *Oryantal dansı*, ანუ „აღმოსავლური ცეკვა“. აღმოსავლური ცეკვის თავისებურება მის ელასტიურობაშია. ბელიდენსი  ინდოეთის ბოშებმა შემოიტანეს ევროპაში, და არა ახლო აღმოსავლეთის არაბებმა. 

## რესურსები ინტერნეტში 
* Award Winning Documentary - Belly Dancers of Cairo .

კატეგორია:ცეკვა
წესი (ამბროლაურის მუნიციპალიტეტი)

**წესი** — სოფელი საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტში, თემის ცენტრი (სოფლები: წესი და მუხლი).

## გეოგრაფია
მდებარეობს მდინარე რიონის მარჯვენა მხარეს. ზღვის დონიდან 700 მეტრი, ამბროლაურიდან 5 კილომეტრი. წესს აღმოსავლეთით ესაზღვრება ლიხეთი და სორი, დასავლეთით — კვაცხუთი, ხიმში და სადმელი, სამხრეთით მუხლი, ბარი და შუა სხვავა. ჩრდილოეთით ალპური საძოვრები. წესი მდიდარია თავისი ლანდშაფტური ნაირფეროვნებით, უღრანი ტყეებით, მდინარეთა ხეობებით, ცივი წყაროებით, სუფთა ჰაერით.

## დემოგრაფია
2014 წლის აღწერის მონაცემებით სოფელში ცხოვრობს 461 ადამიანი.

## ისტორია
შუა და გვიანდელ ფეოდალურ ხანაში წესში რაჭის ერისთავთა რეზიდენცია იყო, აქ იდგა მათი კარის ეკლესია — ბარაკონი, რომელიც ადრინდელი ფეოდალურ ხანაში იყო აგებული. შემორჩენილია მისი ნანგრევები. წესი დასავლეთიდან ხიდიკრის კოშკით, ხოლო აღმოსავლეთიდან მინდაციხით იყო გამაგრებული.

1753 წელს ააგეს ბარაკონის ახალი გუმბათოვანი ეკლესია. შემორჩენილია აგრეთვე ფეოდალური ხანის რამდენიმე სიმაგრისა და ეკლესიის ნანგრევები.

წესი ასევე გამორჩეული იყო თავისი კულტურულ-საგანმანათლებლო საქმიანობით. 1808 წელს წესში დაუბეჭდიათ საღმრთო წიგნი „სავედრებელი ღვთისმშობელისა“, ხოლო 1811 წელს „გამოკრებული სადღესასწაულო“. 1820-იან წლებში სოფელში ცხოვრობდა 60 ოჯახი.

## სახელწოდება
სოფლის სახელის წარმოშობის შესახებ ხალხის სხვადასხვა ვერსია არსებობს: ერთი ვერსიით ვინმე ხიდიკარს რომ მოადგებოდა, ხიდის აქეთ-იქითა კოშკებიდან გუშაგები გამოდიოდნენ და გამვლელს ღვინით სავსე ჯამით რაჭის ერისთავის დღეგრძელობას თხოვდნენ - ასეთია ჩვენი წესიო. სხვა ვერსიით ხიდიკარში გამვლელებს ბაჟს ახდევინებდნენ, ხალხს არ მოსწონდა ეს და უკმაყოფილების გამოსახტავად ამბობდა - ეს რა წესიაო.

აგრეთვე გავრცელებულია აზრი, რომ ბარაკონზე ყოფილა თავისებური სასამართლო-სამსჯავრო, სადაც ხდებოდა გარკვეული წესების დადგენა და ამიტომაც დაერქვა სოფელს ეს სახელი.

## ეკონომიკა
სოფელ წესში არის საჯარო სკოლა, სპორტული კომპლექსი, რამდენიმე სავაჭრო ობიექტი. სოფელს არ ემსახურება ტრანსპორტი.

## ცნობილი ადამიანები
სოფელში დაიბადა ქართველი ბოლშევიკი, ტერორისტი არკადი ელბაქიძე.

## ისტორიული ძეგლები
*ბარაკონი
*მინდა ციხე
*ზურაბ მაისაშვილის ოდა

## ლიტერატურა
## სქოლიო
კატეგორია:ამბროლაურის მუნიციპალიტეტის სოფლები
პორტსმუთი

**პორტსმუთი** შეიძლება აღნიშნავდეს:
* პორტსმუთი — ქალაქი და ნავსადგური გაერთიანებულ სამეფოში
* პორტსმუთი — ქალაქი აშშ-ში
* პორტსმუთი — საფეხბურთო კლუბი ინგლისში
პორფირა

thumb
**პორფირა** () —  ძოწეული წყალმცენარეების გვარი ბანგიასნაირთა კლასისა. მისი ფირფიტისებრი თალუსის სიმაღლე 1 მ აღწევს; შედგება 1-2 შრედ განლაგებული ჰაპლოიდური უჯრედებისაგან. სქესობრივი გამრავლება ხდება კარპოსპორებით, უსქესო - მოსოსპორებით.

ცნობილია პორფირას 25 სახეობა. იზრდება ზომიერი სარტყლების ზღვებში. იყენებენ საჭმელად. კულტივირებულია იაპონიასა და ჩინეთში.
## ლიტერატურა 
კატეგორია:ძოწეული წყალმცენარეები
Made Again (ალბომი)

***Made Again*** — ბრიტანული ნეო-პროგრესული როკ-ჯგუფ Marillion-ის საკონცერტო ალბომი, რომელიც გამოვიდა 1996 წელს. დისკის მასალა ჩაწერილი იქნა რამდენიმე წლის განმავლობაში, სხვადასხვა საკონცერტო ტურნეში.

## სიმღერების სია
### დისკი 1 
# Splintering Heart - 6:33
# Easter - 6:23
# No One Can - 4:44
# Waiting to Happen - 5:07
# Cover My Eyes - 4:05
# The Space - 6:34
# Hooks In You * - 3:01
# Beautiful * - 5:37
# Kayleigh * - 4:00
# Lavender * - 4:18
# Afraid of Sunlight * - 6:54
# King * - 7:25

სიმღერები აღებულია ალბომებიდან:
* *Misplaced Childhood* (1985) - სიმღერები 9, 10;
* *Seasons End* (1989) – სიმღერები 2, 6, 7;
* *Holidays in Eden* (1991) - სიმღერები 1, 3, 4, 5;
* *Afraid of Sunlight* (1995) - სიმღერები 8, 11, 12.
ჩაწერა:
* ჰამერსმით ოდეონი, ლონდონი, 29 სექტემბერი 1991 - სიმღერები 1-6;
* აჰოი, როტერდამი, 29 სექტემბერი 1995 - სიმღერები 7-12.

### დისკი 2 
ალბომის *Brave* (1995) სრული სახით შესრულება. ჩაწერილია პარიზში, 1994 წლის 29 აპრილს.

# Bridge - 3:25
# Living with the Big Lie - 6:47
# Runaway - 4:45
# Goodbye to All That - 0:40
# Wave - 1:21
# Mad - 1:23
# The Opium Den - 2:37
# The Slide - 4:09
# Standing in the Swing - 2:11
# Hard As Love - 6:57
# Hollow Man - 4:32
# Alone Again in the Lap of Luxury - 6:43
# Now Wash Your Hands - 1:14
# Paper Lies - 5:33
# Brave - 8:38
# The Great Escape - 1:17
# The Last of You - 2:41
# Falling from the Moon - 3:27
# Made Again - 5:24

## პერსონალი 
* სტივ ჰოგართი – ვოკალი
* მარკ კელი – სინთეზატორი
* იენ მოსლი – დასარტყმელი საკრავები
* სტივ როზერი – გიტარა
* პიტ ტრევავასი – ბას-გიტარა

## სქოლიოს სია 
კატეგორია:Marillion-ის საკონცერტო ალბომები
კატეგორია:1996 წლის საკონცერტო ალბომები